Nyt fra bestyrelsen Nr. 2 / 09.2024

Invitation til Lunddage weekenden 28. / 29. september.

Vi håber at mange vil møde frem og give vores område et tiltrængt løft.

Udover vore egne grundstykker, har vi jo også en del fællesarealer der trænger til at blive klippet / luget.

I år har vi valgt, at der sættes fokus på:

* Beplantningen omkring legepladsen
* Bevoksningen på den nordlige parkeringsplads mod rækkehusbebyggelsen
* Ukrudtet omkring den nye trailer parkeringsplads (inden- og udenfor hegnet)

Bestyrelsens plan fra foråret 2024 om hvem der har hvilke forpligtelser, er stadig gældende, og **vi håber at I som har en opgave i fællesskab vil snakke sammen om hvordan det løses**. Her er hvad vi i maj måned meldte ud:

”Rækkehusene: Her har man jo ”kun” stykket mod Hyttevænget / fortovsstykket samme sted (bortset fra nr.1 der har hjørnet mod Kollerupvej

Derfor har vi besluttet at:

**Rækkehusene nr.3 – 19** står for pasning / vedligehold af legepladsen, og hjælper til med klipning af fællesarealerne på Ny Mæglergårds Alle 77 - 85

**Rækkehusene nr.21 – 37** står for at klippe / luge beplantningen omkring legepladsen

**Rækkehusene nr.39 –** **55** står for at luge for / og bag hegnet mod Strandesplanaden, og i og omkring affaldsrummet.

**Rækkehusene nr.57 – 73** hjælper med klipning af fællesarealerne på Ny Mæglergårds Alle 77 – 81

Atriumhusene. Her er der stor forskel på de tilstødende fællesarealers størrelse. Så her er det tanken, at de der ikke har så meget at holde, træder til og hjælper dem der har meget at holde.

**Atriumhusene nr.10 og 12** hjælper nr.8

**Atriumhusene nr. 18 og 20** hjælper Ny Mæglergårds Alle 83 og 85.

**Atriumhusene nr.26 og 28** hjælper nr.30 omkring fællesskuret.

**Atriumhusene nr.46, 48, 56 og 58** klipper buskene på den nordlige parkeringsplads mod rækkehusene.

**Atriumhuset nr.60** slår græsset der støder op til Ny Mæglergårds Alle 81.

**Ny Mæglergårds Alle 81** klipper hækken mod nr.60.”

Skulle man være forhindret i at deltage på selve Lunddagene, håber bestyrelsen at tingene er klaret inden, så vores område kommer til at fremstå pænt efter weekenden.

Bestyrelsen har valgt heller ikke denne gang at bestille containere til efterårets Lunddage. Dette fordi kommunen afhenter haveaffald hos os fredag den 4.10.2024.

Bestyrelsen vil indkøbe papirsække til fællesarealerne, og der vil selvfølgelig også være øl / vand til alle som møder frem 😊

Vi håber at møde rigtig mange af jer.

På bestyrelsens vegne

Jørgen